b'\n_START_ARTICLE_\nPapl\xc5\xabdimio ultimeito myl\xc4\x97toj\xc5\xb3 asociacija\n_START_PARAGRAPH_\nPapl\xc5\xabdimio ultimeito myl\xc4\x97toj\xc5\xb3 asociacija (BULA), tai pagrindin\xc4\x97 papl\xc5\xabdimio ultimeito organizacijas vienijanti tarptautin\xc4\x97 asociacija. BULA misija yra populiariarinti papl\xc5\xabdimio ultimeit\xc4\x85 visame pasaulyje, kelti  papl\xc5\xabdimio ultimeito \xc5\xbeaidimo lygmen\xc4\xaf, organizuoti papl\xc5\xabdimio ultimeito turnyrus visame pasaulyje.\n_START_SECTION_\nIstorija\n_START_PARAGRAPH_\nPapl\xc5\xabdimio ultimeito myl\xc4\x97toj\xc5\xb3 asociacija (BULA), gim\xc4\x97 1999 metais Rimini, Italijoje, kaip jud\xc4\x97jimas siekiantis populiarinti papl\xc5\xabdimio ultimeit\xc4\x85. 2001 baland\xc4\xaf \xc4\xafvyko pirmasis BULA nari\xc5\xb3 susitikimas Rimini papl\xc5\xabdimyje, \xc4\xaf kur\xc4\xaf susirinko pasaulio ultimeito legendos diskusijai ant sm\xc4\x97lio  apie BULA ir papl\xc5\xabdimio ultimeito ateit\xc4\xaf. Buvo i\xc5\xa1kelti ilgalaikiai tikslai, kuriuos patvirtino 20 papl\xc5\xabdimio ultimeito turnyr\xc5\xb3 organizatori\xc5\xb3. 2001 liep\xc4\x85 Patrick van der Valk buvo i\xc5\xa1rinktas BULA koordinatoriumi, kuris greitai surinko grup\xc4\x99 savanori\xc5\xb3 i\xc5\xa1 12 valstybi\xc5\xb3: Brazilijos, Danijos, Did\xc5\xbeiosios Britanijos, Estijos, Ispanijos, Italijos, JAV, Kanados, Latvijos, Portugalijos, Piet\xc5\xb3 Afrikos ir Vokietijos._NEWLINE_BULA savo veikla pad\xc4\x97jo spar\xc4\x8diai vystytis papl\xc5\xabdimio ultimeitui visame pasaulyje. 2002 vasar\xc4\xaf tapo laikin\xc4\x85ja pasaulin\xc4\x97s skraidan\xc4\x8diojo disko federacijos (WFDF) nare. Savo veikla asociacija pad\xc4\x97jo turnyr\xc5\xb3 organizatoriams si\xc5\xablydami \xc4\xafsigyti disk\xc5\xb3, aik\xc5\xa1\xc4\x8di\xc5\xb3 ir pad\xc4\x97dami su rengini\xc5\xb3 vie\xc5\xa1inimu.\n_START_SECTION_\nPapl\xc5\xabdimio ultimeito \xc4\x8dempionat\xc5\xb3 rezultatai\n_START_PARAGRAPH_\nEuropos ultimeito, Europos jaunimo, Europos klub\xc5\xb3, Europos i\xc5\xa1t\xc4\x99stasis, ir Europos atvirojo ultimeito \xc4\x8dempionat\xc5\xb3 rezultatai.'